title: Xanta ke tamava (trutca ke Courbet)
text: Courbet va ayikyafa lebaca dun buneyer, dile ennuyukon. Voxe kan Xanta ke tamava rovetir pirtapaf numon nuyaluca va drolesi rotipi gu trutca krister. Riwe gaberopafa pimtara va lanca gan meka izvafa ok suterotafa tca zo tuaxar. Tuke fitcrotipi ke Courbet is gedeluca ke eribukaf kseveem, Xanta ke tamava va ravalduga vas wolyafa ewava soe divvawar. Nuyaluca is pirtuca ke bat warzaf avot va gluyaxa ke prostewa me divlapud : tulon, tsokafa is tcipestafa lingerinda is unera va kseva va veneziafa lingeropa kimbad, isen Courbet va Tiziano is Veronese is Correggio is prostewa ke cotfamafa is nyabafa lingeropa miv tsinteyer.